Aliongeza kwamba atakaa hospitali kwa siku kadhaa akipokea matibabu. Kuhusu ikiwa Papa Francis amekuwa akiugua Corona, Msemaji wa Vatican, Matteo Bruni amesema katika taarifa kwamba Papa, mwenye umri wa miaka 86, alikanusha na kusizitiza kwamba Papa hana Corona. Hii ni mara ya kwanza kwa Francis kulazwa hospitalini tangu alipolazwa siku 10 katika hospitali ya Gemelli mwezi Julai mwaka wa 2021 na kufanyiwa upasuaji kwenye matumbo. Maswali yameibuka kuhusu hali ya afya ya Francis na uwezo wake kusherehekea matukio mengi ya wiki takatifu ambayo inaanza mwishoni mwa wiki hii kwa kuwa ni Jumapili ya Matawi. Hapo awali, Matteo alisema Papa huyo amelazwa katika hospitali ya Gemelli ya Roma kwa ajili ya vipimo vilivyopangwa awali – lakini katika taarifa ya baadaye ilifichua kwamba Francis alilalamika katika siku zilizopita za “kupumua kwa shida.” Uchunguzi ulionyesha maambukizo ya kupumua ambayo hayakuwa Covid-19, yanayohitaji “alazwe hospitalini kwa siku siku chache akipata matibabu mwafaka”, msemaji wa Vatican Matteo Bruni alisema. Mdokezi kutoka Vatican aliambia shirika la habari la AFP kwamba ratiba ya shughuli za Papa za Alhamisi asubuhi ilisimamishwa. Kulazwa kwa Francis – ambako kulifanya waandishi wa habari kadhaa kukita kambi nje ya hospitali Jumatano usiku – kunajiri wiki chache baada ya kuadhimisha muongo mmoja kama mkuu wa Kanisa Katoliki. Isitoshe, inajiri kabla ya Wiki Takatifu na Pasaka, likizo muhimu zaidi ya Ukristo.